**Tájékoztató települési támogatások igényléséről**

Páty Község Önkormányzata Képviselő-testületének 4/2015. (II.26.) önkormányzati rendelete szabályozza a pénzbeli és természetbeni ellátások helyi szabályait.

**Rendkívüli települési támogatás**

A helyi szociális rendelet alapján, részletes indoklás mellett nyújtható be a rendkívüli települési támogatás megállapítására irányuló kérelem. A hivatkozott rendelet 10.§-nak (2). bekezdése értelmében:

*„A támogatásban elsősorban azokat indokolt részesíteni, akik önmaguk, illetve családjuk létfenntartásáról más módon nem tudnak gondoskodni, vagy alkalmanként jelentkező többletkiadások* ***– így különösen betegség, haláleset, elemi kár elhárításához, válsághelyzetben lévő várandós anya gyermekének megtartásához, a gyermek családba való visszakerüléséhez, a nevelésbe vett gyermek családjával való kapcsolattartáshoz, a gyermek családba való visszakerülésének elősegítéséhez kapcsolódó kiadások – vagy a gyermek hátrányos helyzete miatt támogatásra szorulnak.”***

Az ellátás megállapításánál figyelembe vehető **egy főre jutó havi nettó jövedelem nem haladhatja meg:**

 a) egyedül élő, vagy gyermekét egyedül nevelő személy esetében a szociális vetítési alap összegének 400 %-át (**114.000 Ft**),

 b) több fős család esetében a szociális vetítési alap összegének 300 %-át (**85.500 Ft**).

Amennyiben a kérelmező munkaviszonnyal nem rendelkezik, a helyi rendelet értelmében igazolni szükséges a területileg illetékes munkaügyi kirendeltséggel regisztrált álláskeresőként történő együttműködést.

**Gyógyszerkiadásokhoz nyújtott települési támogatás**

Páty Község Önkormányzata gyógyszerkiadások viseléséhez 1 év időtartamra települési támogatást állapít meg annak a kérelmezőnek, akinek

a) rendszeres és igazolt gyógyszerköltsége - orvosi szakvélemény, és a gyógyszertár költségszámítása alapján eléri a havi 6000Ft-ot, és

b) családjában az egy főre jutó nettó jövedelem nem haladja meg

ba) egyedül élő, vagy gyermekét egyedül nevelő személy esetében a szociális vetítési alap összegének 400 %-át,

bb) több fős család esetében a szociális vetítési alap összegének 300%-át.

(2) A támogatás összege 1 évre

a) 6 000 Ft-ot elérő gyógyszerköltség esetén 5 000 Ft/hó,

b) 10 000 Ft-ot elérő gyógyszerköltség esetén 8 000 Ft/hó.

(3) A kérelmet a rendelet [4. melléklet](https://or.njt.hu/eli/v01/730204/r/2015/4#ME4)ét képező formanyomtatványon lehet

előterjeszteni.

**Ápoláshoz nyújtott települési támogatás**

Páty Község Önkormányzata ápolásra szoruló nagykorú hozzátartozó ápolásához egy év időtartamra annak a kérelmezőnek, aki

a) a háziorvosi, vagy szakorvosi vélemény alapján kiállított igazolás értelmében önállóan magát ellátni nem tudó, tartósan beteg, vagy pszichés állapota miatt felügyeletre szoruló hozzátartozóját ápolja, és

b) hozzátartozójának ápolását Páty településen végzi, és

c) családjában az egy főre jutó havi nettó jövedelem nem haladja meg a szociális vetítési alap összegének 250 %-át, és vagyona nincs.

(2) A kérelmet e rendelet [3. melléklet](https://or.njt.hu/eli/v01/730204/r/2015/4#ME3)ét képező formanyomtatványon lehet előterjeszteni. A kérelemhez csatolni kell az ápoló családjában élők jövedelméről szóló igazolásokat, 16 év feletti tanulói jogviszonnyal rendelkező családtag tanulói jogviszony igazolását, valamint az ápolt személy állapotát igazoló- a kérelemlap mellékletét képező- háziorvosi, vagy szakorvosi véleményt.

(3) A megállapított támogatás összege 34.000.-Ft/hó

(4) Nem jogosult ápolási díjra a kérelmező:

a) ha kereső tevékenységet folytat és munkaideje a napi 4 órát meghaladja,

b) ha az ápolt személy állapota az állandó ápolást már nem teszi szükségessé,

c) ha ápolási kötelezettségét nem teljesíti,

d) ha rendszeres pénzellátásban részesül.

(5) Az ápolt személy halála esetén az ápolási díj folyósítását a halál időpontját követő hónap utolsó napjával kell megszüntetni.

**A szociális vetítési alap összege: 28.500.-Ft**

### Ügyintézési határidő: A kérelemnek a Hivatalhoz történő beérkezésétől számított 8 nap (sommás eljárás esetén) vagy 60 nap.

**Ügyindítás helye:** Pátyi Polgármesteri Hivatal Igazgatási és Ügyfélszolgálati Iroda 2071. Páty, Kossuth utca 81.